Nyeste Skilderie af Kiøbenhavn, 1812-10-31
Blandt de mange veldædige Stiftelser, Hovedstaden tæller, optager Fødselstiftelsen en vigtig Plads, og udgiør, som een af vore første og ældste Læger, forsikkrer, ikke allene een af de vigtigste Læreanstalter i Danmark, men ogsaa i Europa. Dens dobbelte Formaal er, deels at optage spæde og ulykkelige Børn til Pleie, indtil de mod Betaling kunne udsættes hos Pleieforældre paa Landet eller i Hovedstaden, deels at modtage Barselqvinderuden Betaling, deels at danne duelige Fødselshielpere af begge Kjøn. Hvor stort Gavn denne Stiftelse i en Række af Aar har stiftet, hvor mangen falden Moder, den har reddet fra at falde endnu dybere, hvor mangt et uskyldigt Nor den har frelst fra en sørgelig Død, er noksom bekjendt. Med Glæde seer Menneskevennen af den Fortegnelse over de i Fødselstiftelsen modtagne Barselqvinder fra 1788 til 1808, som Hr. Etatsraad Callisen har indført i sine physisk medicinske Betragtninger over Kjøbenhavn, at de i Stiftelsen fritliggende ugifte Fruentimmers Tal mærkelig er aftaget, da der fra 1788 til 1805 laae aarlig fra 502, som var det mindste Antal, indtil 678, som var det høieste, medens der i Aaret 1806 kun laae 467, i Aaret 1807: 450 og i 1808. 474, det allermindste Antal, der i den hele Række af Aar var modtaget i Stiftelsen, - Stedets Beliggenhed, siger Callisen, den zirlige, rummelige og vel indrettede Bygning, den udmærkede Fødselshielper, en erfaren og kyndig Gjordemoder, det gode Jnventarium, den nøiagtige Reenlighed og Tilsyn, alt støder sammen for at udmærke vor Fødselstiftelse blandt alle lignende som findes. Sengenes Tal er 55. Dette Tal synes vel ikke stort, men bliver ved den hastige Afvexling af de Fødende dog betydeligt. Af disse 65 Senge ere 23 i 6 store Sale for ugifte Fødende, 4 Værelser, hvert med 3 Senge, og de øvrige Værelser hvert med een Seng, ere indrettede til de mere eller mindre Formuende. Hvor meget der end kan siges til denne fortreffelige Stiftelses Berømmelse, hvor meget den end har bidraget til at forekomme Barnemord saavelsom Barnefødsel i Dølgsmaal, saa synes den dog mere at have Mødrenes end Børnenes Tarv til Formaal. Disse ulykkelige Offere for deres Mødres toileløse Sandselighed og Letsindighed udsættes hos Pleiemodre, som for den Betaling, de derfor kunne vente sig, paatage sig en Fostermoders besværlige Kald. Men gives der end enkelte, som af Menneskekjerlighed bevæges til at gjøre mere for deres Pleiebørn end den blotte Pengefordeel, der ydes dem, kan tilskynde dem til, saa har der sikkerlig nok ogsaa været adskillige, der vare følesløse nok til at behandle disse ulykkelige Børn med en Ligegyldighed, der ikke lidet bidrog til end mere at forbittre deres Liv, om ikke fremskynde deres tidlige Død. Det er tungt, at Guds ypperste Skabning saaledes skal gives til Opdræt! Det er tungt, at hine spæde Menneskeplanters Opdragelse skulle overlades til leiede Qvinders Egenraadighed, medens man opdrager Hesteføl i egne dertil indrettede Jnstituter med en Omhyggelighed, der langt overgaaer den, der skienkes hine, og medens de unge Træstammer, hvis Ved engang skal varme vore Stuer og blusse paa vore Arnesteder, pleies, røgtes og opdrages saa omhyggeligen i egne dertil indrettede Planteskoler, under kyndige Mænds Opsigt.